सामग्री: अमरीका उत्तर कोरिया और ईरान के ख़िलाफ़ सख़्त कार्रवाई करने की बात कह रहा है लेकिन बहुत से ग़ैर परमाणु देशों की दलील है कि अमरीका, ब्रिटेन, फ्रांस, रूस और चीन ने परमाणु हथियारों के प्रसार को रोकने के लिए कुछ नहीं किया है.

परमाणु हथियारों के विरोधियों का कहना है कि यदि परमाणु हथियारों को नष्ट नहीं किया गया तो धरती का नाश हो सकता है. इन हथियारों को हमेशा के लिए धरती से मिटा दिया जाए. 

इन्हीं नारों और पोस्टरों के साथ लगभग चालीस हज़ार लोगों ने रविवार को नयूयॉर्क की सड़कों पर अपना विरोध प्रकट किया. इन्हीं में शामिल थे जापान के हिरोशिमा शहर के मेयर तादातोशी अकिएव.

तादातोशी अकिएव का कहना था, "हिरोशिमा और नागासाकी जैसी घटनाएँ दोबारा नहीं हों इसके लिए ज़रूरी है कि सभी परमाणु हथियार नष्ट कर दिए जाएँ. क्योंकि जबतक ये हथियार हैं तबतक उनके इस्तेमाल का ख़तरा बना रहेगा."

परमाणु अप्रसार संधि के तीन उद्देश्य हैं. पहला है परमाणु हथियारों का प्रसार बंद करना यानी ये सुनिश्चित करना कि जिन देशों के पास ये हथियार हैं वो दूसरों को नहीं दें. 

इसका दूसरा लक्ष्य है निरस्त्रीकरण, जो ये सुनिश्चित करे कि सभी परमाणु हथियार नष्ट कर दिए जाएँ. और तीसरा उद्देश्य है परमाणु उर्जा के इस्तेमाल का अधिकार.

नोबूयासू एब संयुक्त राष्ट्र में निरस्त्रीकरण से जुड़े विभाग में अपर महासचिव हैं. उनका कहना है कि इस बैठक में ये तो तय है कि उन देशों के बीच विभाजित राय होगी जिनके पास परमाणु हथियार हैं और जिनके पास परमाणु हथियार नहीं हैं.

नोबूयासू एब का कहना था, "ज़ाहिर है कि मतभेद इस बात को लेकर होगा कि एक गुट कहेगा कि अप्रसार ज़्यादा महत्वपूर्ण है, दूसरे का मत होगा कि निरस्त्रीकरण का रास्ता ही सबसे बेहतर है. हम कह रहे हैं कि दोनों ही महत्वपूर्ण हैं दोनों पर ही बात हो."

मतभेद

अमरीका चाहता है कि उत्तर कोरिया जैसे देशों के मसले पर बहस हो. उत्तर कोरिया ने इस संधि से अपना नाम ये कहकर वापस ले लिया है कि उसके पास अब परमाणु हथियार हैं. 

ग़ौरतलब है कि ख़बरें हैं कि रविवार को ही, यानी संधि पर होने वाले इस सम्मेलन से ठीक एक दिन पहले, उत्तर कोरिया ने एक कम दूरी की मिसाइल का परीक्षण किया. 

वहीं दूसरे देश परमाणु शक्तियों पर आरोप लगा रहे हैं कि वो निरस्त्रीकरण की ओर नहीं ध्यान दे रहे. 



शस्त्र नियंत्रण संगठन के निदेशक डेरिल किमबॉल का कहना है कि इस सम्मेलन के सामने...\nपिछली सामग्री को संक्षेप में निम्नानुसार किया जा सकता है:
परमाणु अप्रसार संधि का मक़सद दुनिया में परमाणु हथियारों के प्रसार को रोकना है लेकिन चार सप्ताह तक चलने वाले इस सम्मेलन के चर्चा बिंदुओं पर ही मतभेद उभरने लगे हैं.